Onderwysers sal hierdie waardes in die klas verduidelik. In elke situasie sal leerder gedurig herinner word oor hoe om die waardes toe te pas in hulle besluite. Daar sal ook ‘n beloningsisteem wees, vir leerders wat die waardes suksesvol uitleef.
Die akademiese- en bemarkingsleiers het die implementering van die waardestelsel in die skool, as deel van hulle portefeulje. Daar sal ook ‘n geleentheid geskep word waar die skool met ouers sal gesels oor die waardestelsel.
Hier by Laerskool Middelburg doen ons baie meer as wat verwag word deur die departement. Daar word baie lyf en addisionele inligting gegee oor die temas en areas wat bespreek word.
Na die kwartaal het die leerders ‘n holistiese idee oor die verskillende tipes leiers, wie as ‘n leier gesien word en hoe leiers gekies word. Hulle ken ook sommer ‘n hele ekstra klomp wêreldleiers!
Algemene kennis gee vir jou insig en begrip en maak jou bewus van die diversiteit van die wêreld om ons.
Ons skool streef daarna om leerders in die wêreld uit te stuur wat onafhanklik, verantwoordelik, en met die nodige takt hulself te kan handhaaf in die samelewing.